**OTP Leasing Srbija odobrava 40 miliona evra iz kreditne linije EIB Global za lakši pristup finansiranju za MSP i srednja preduzeća**

**EIB Global, ogranak Evropske investicione banke (EIB) za aktivnosti van Evropske unije, ugovorila je sa OTP bankom Srbija i OTP Leasing Srbija kreditnu liniju vrednu 80 miliona evra, gde će svaka strana doprineti istom sumom čime će ukupan iznos udvostručiti.**

Sredstva će biti raspoloživa pod povoljnim uslovima velikom broju malih i srednjih preduzeća (MSP) i kompanija srednje tržišne kapitalizacije iz različitih sektora za rešavanje svojih finansijskih potreba i podršku novim investicijama tokom tekuće krize. Unapređenjem dugoročnog finansiranja preduzeća u Srbiji, ova kreditna linija će povećati kapacitete MSP za inovacije i rast, uz stvaranje novih prilika za zapošljavanje.

OTP Leasing Srbija i EIB imaju dugogodišnju uspešnu saradnju, koja je omogućila efikasno plasiranje finansijska sredstva za MSP i preduzeća srednje tržišne kapitalizacije. Kroz zajedničke operacije su podržani mali biznisi u različitim oblastima, kao što su energetika, zaštita životne sredine, industrija, zdravstvo, obrazovanje, usluge, turizam i poljoprivreda.

**Saradnja u cilju jačanja otpornosti srpske ekonomije, povećanja konkurentnosti i zaposlenosti MSP sektora Srbije**

Evropska investiciona banka (EIB) je kreditna institucija Evropske unije. EIB je najveća multilateralna finansijska institucija na svetu i jedan od najvećih pružalaca finansijskih sredstava u oblasti klime. Ona dugoročna finansijska sredstva stavlja na raspolaganje za zdrave investicije, da bi doprinela ostvarivanju ciljeva politike EU.

EIB Global je novi specijalizovani ogranak Grupacije EIB namenjen povećanju uticaja međunarodnih partnerstava i finansiranja razvoja. EIB Global je osmišljen tako da neguje snažna, fokusirana partnerstva u okviru Tima Evropa zajedno sa partnerskim razvojnim finansijskim institucijama i civilnim društvom. EIB Global približava Grupaciju lokalnom stanovništvu, preduzećima i institucijama pomoću kancelarija širom sveta.

Zahvaljujući saradnji sa OTP Leasing Srbija, a na osnovu prvoklasnog rejtinga na međunarodnim tržištima kapitala (AAA), EIB može da pozajmljuje sredstva po povoljnim uslovima MSP i srednjim preduzećima preko OTP Leasing Srbija. Pri tome, prilikom ugovaranja svakog pojedinačnog finansijskog lizinga sa klijentom iz ove kreditne linije, OTP Leasing Srbija obaveštava klijenta o izvoru finansiranja kroz ovu kreditnu liniju, odnosno o učešću EIB-a i njegovom uticaju na finansijske uslove dobijene u ugovoru o finansijskom lizingu.

EIB aktivno deluje na teritoriji Srbije od 1977. godine, obezbeđujući finansijska sredstva za ključne infrastrukturne projekte, kao i za MSP, industriju, usluge i lokalne samouprave. Od početka delovanja u zemlji, ukupno je investirano preko 7,2 milijardi evra u MSP i revitalizaciju saobraćaja, obrazovanje, zdravstvo i komunalnu infrastrukturu. Za više informacija o projektima EIB u Srbiji, posetite sledeću stranicu: <https://www.eib.org/en/projects/regions/enlargement/the-western-balkans/serbia/index.htm>

**Karakteristike 40 miliona evra vredne kreditne linije EIB Global za lakši pristup finansiranju za MSP i srednja preduzeća putem finansijskog lizinga**

**Ročnost i visina zajma od EIB-a**

EIB jača svoju podršku MSP i srednjim preduzećima u cilju podrške i pomoći u prilagođavanju aktuelnoj ekonomskoj situaciji. Rok pojedinačnog kredita je najmanje dve godine (stvarna ročnost kredita zavisiće od ekonomskog i tehničkog veka projekta koji se finansira) i može se koristiti za finansiranje od vrlo malih projekata do investicija sa maksimalnim troškovima od 25 miliona evra. Učešće EIB-a, međutim, ne može biti veći od 12,5 miliona evra.

**Klijenti koji mogu da apliciraju za zajam iz EIB-a**

* Lokalna MSP sa manje od 250 zaposlenih na konsolidovanoj osnovi pre investicije;
* Lokalna srednja preduzeća sa manje od 3, 000 zaposlenih na konsolidovanoj osnovi pre investicije;
* Većina ekonomskih sektora i aktivnosti su prihvatljivi sa nekoliko izuzetaka, među kojima su proizvodnja oružja i municije, oružja, vojne ili policijske opreme ili infrastrukture, opreme ili infrastrukture koja ograničava individualna prava i slobode ljudi, aktivnosti koje dovode do uticaja na životnu sredinu, aktivnosti koje se razmatraju etički ili moralno kontroverzni ili zabranjeni nacionalnim zakonodavstvom, aktivnosti usmerene na proizvodnju ili prodaju robe koja je predmet dela kojim se krši zaštitni znak ili geografska oznaka, kockanje i duvanske aktivnosti.

**Namene zajma iz EIB-a**

Zajam EIB-a može se koristiti za finansiranje novih investicija, odnosno za ulaganja u nabavku opreme za obavljanje delatnosti.

**Kako to koristi vama za poslovanje?**

* Možete da dobijete povoljnije kamatne stope u poređenju sa standardnim uslovima.

**Šta se očekuje od vas?**

EIB ima pravo da zatraži od vas uz razumno obaveštenje, da predstavnici EIB-a sa ili bez predstavnika OTP Leasing Srbija posete i pregledaju sve lokacije, instalacije i radove koji čine projekat koji je predmet kredita. Takođe, na zahtev EIB-a, OTP Leasing Srbija je u obavezi da EUB-u pruži sve raspoložive informacije o korisnicima finansijskog lizinga koji fu finansirani iz ove kreditne linije.